VS00051968
Datum: 2008-05-03T02:00:00.000+02:00
datum_sodbe_i_stopnje: 2020-06-04T00:00:00.000Z
podrocje: višina odškodnine za nepremoženjsko škodo
institut: zmanjšanje življenjske aktivnosti - skaženost
skupina: poškodbe glave in možganov in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 145.000 EUR
opombe: II Ips 89/2021 Revizijama tožeče in tožene stranke je bilo delno ugodeno - glede višine odškodnine za duševne bolečine zaradi zmanjšanja življenjske aktivnosti in skaženosti in glede stopnje soodgovornosti oškodovanca za škodni dogodek.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Poklicni vojak.

## Škodni dogodek

Prometna nesreča - trčenje vozila v drog javne razsvetljave. Soodgovornost oškodovanca je 20%.

## Poškodba

PoIitravma - huda lobanjska možgansk poškodba (življenje je bilo ogroženo, potrebna je bila dolgotrajna rehabilitacija); najtežja oblika zaprtih kraniocerebralnih poškodb (difuzna aksonska okvara možganov, kar je zelo huda telesna poškodba); hude telesne poškodbe - verificirane obtočenine možganov v obeh čelnih in čelno bazalnih predelih in mezencefalonu, hematoma v možganovino v obeh čelnih predelih, trvmatska krvavitev pod mehko možgansko ovojnico; travmatska krvavitev za obema očesnima zrkloma, travmatska okvara tretjega možganskega živca, zlom baze lobanje in ličnic, desnostranski hematotoraks; lažja telesna poškodba - obtolčenina kolka; popoškodbena atrofija in glioza velikih in malih možganov, popoškodbeni psihoorganski sindrom, popoškodbena ohromelost levih udov in simptomatska epilepsija.

## Telesne bolečine

Odškodnina ni revizijsko izpodbijana.

## Strah

Revizija je bila zavrnjena.

## Zmanjšanje življenjske aktivnosti

140.000 EUR ZŽA od 50 do 95% Nesposoben za kakršnokoli delo (ne policno, ne delo doma); priklenjen je na invalidski voziček in posteljo in povsem odvisen od tuje nege in pomoči; utrpel je upad mentalnih sposobnosti in kognitivnih funkcij, zaradi česar je izrazito psihično prizadet; prizadeta je možnost kakršnegakoli planiranja, mentalno sledenje je upočasnjeno, prizadeta je sposobnost usmerjanja in vzdrževanja pozornosti, čustveno je labilen, hitro se vznemiri, razdraži, postane odklonilen. Odvisen je od matere, življenje je vezano na dom. Socialno je izoliran. Na novo se mora naučiti osnovnih življenjskih opravil. Leto in pol po poškodbi še ni govoril, gpvprica pa je tudi poznaje bila otežena in nerazločna. Razume le enostavna vprašanja, odgovoarja z enozložnicami. Motorično je prizadet - leva uda sta spastično paretična. Ne zna uporabljati jedilnega pribora. Pri hoji po ravnem terenu naredi le nekja korakov ob izdatni podpori. Piše z velikimi črkami, bere le enostavne, kratke tekste.

Pred poškodbo je bil aktiven in je gojil jadralno padalstvo, zmajarstvo, borilne veščine. Družabnega življenja nima več. Izboljšanja ni pričakovati.

Zaradi vsega psihičnno trpi; vendar se svoje nesposobnosti zaveda le glede skrbi zase ter stikov z okolico, kar ga spravlja v stisko in žalost. Sicer pa je zmotno prepričan, da je njegovo funkcioniranje na večini ostalih področij ustrezno in da zmore delovati kot pred poškodbo. Ima željo po vzpostavitvi partnerske zveze in prijateljstev a ve, da teh ni sposoben vzpostaviti. To zavedanje mu povzroča stisko in negativna čustvena stanja.

Okrnjeno samozavedanje ne pomeni, da duševno ne trpi, vendar duševnih bolečin zaradi njegovega drugačnega odziva ni mogoče določno opredeliti oz. izmeriti.

#### Opis invalidnosti

Invalid I. kategorije.

## Skaženost

5.000 EUR Sprememba zunanjosti zaradi kraniocerebralne poškodbe - jasno je vidna spastična hemipareza; gre za estetski defekt, ki ga ni mogoče zakriti; v tožnikovi psihični sferi ta sprememba zaradi psihoorganske spremenjenosti nima pomembnega odziva. Manjša brazgotina na glavi je kozmetični defekt, ki ne povzroča odbojnosti.

---

ZOR člen 200